देवरी के बंद घर में महिला का िमला शव, हत्या की आशंका
बालोद|गुण्डरदेही थाना अंतर्गत ग्राम देवरी (क) के एक मकान में 65 वर्षीय वृद्ध महिला की लाश होने की खबर रविवार को दोपहर तीन बजे पुलिस को मिली। जिसके बाद पुलिस मौके पर पहुंची।
घटनास्थल का मुआयना किया तो घर का दरवाजा बाहर से बंद था। जिससे यह अनुमान लगाया जा रहा है कि दो-तीन दिन पहले किसी अज्ञात व्यक्ति ने वृद्ध की हत्या कर दी होगी, क्योंकि बाहर से दरवाजा का सांकल लगा हुआ था। पुलिस ने घर को सील कर दिया है। टीआई पीके पाठक ने बताया कि शाम हो जाने के कारण घर को सील कर सुरक्षा के लिए जवान तैनात किए है। किसका शव है, यह देख कर पंचनामा किया जाएगा। लाश पुरानी है, बदबू आ रही है।
हत्या है या आत्महत्या यह सुबह मालूम होगा। डॉग स्कवॉड की टीम भी पहुंचेगी। अभी वहां हमारे जवान की ड्यूटी लगी हुई है।
hin_Deva hin_Deva hin_Deva hin_Deva